เจรจาสันติภาพ “รัสเซีย-ยูเครน” ล่มรอบ 4 ไม่บรรลุข้อตกลงหยุดยิง
เจรจาสันติภาพ “รัสเซีย-ยูเครน” ล่มรอบ 4 หลังทั้งสองฝ่ายไม่สามารถบรรลุข้อตกลงหยุดยิงแต่อย่างใด
เจรจาสันติภาพ “รัสเซีย-ยูเครน” ล่มรอบ 4 หลังทั้งสองฝ่ายไม่สามารถบรรลุข้อตกลงหยุดยิงแต่อย่างใด
10 มี.ค. 2565

การประชุมเพื่อหารือเกี่ยวกับการใช้แนวทางการเมืองและการทูตเพื่อยุติความขัดแย้งระหว่างรัสเซียและยูเครน โดยนายเซอร์เก ลาฟรอฟ รมว.ต่างประเทศรัสเซีย และนายดมิโทร คูเลบา รมว.ต่างประเทศยูเครน ครั้งที่ 4 ซึ่งจัดขึ้นที่ตุรกีในวันนี้ (10 มี.ค.2565) ได้สิ้นสุดลงแล้วในขณะนี้ โดยทั้งสองฝ่ายไม่สามารถบรรลุข้อตกลงหยุดยิงแต่อย่างใด
“เราได้หารือกันเกี่ยวกับการหยุดยิง แต่ก็ไม่ประสบความคืบหน้าแต่อย่างใด โดยการเจรจาเป็นไปอย่างยากลำบาก” นายคูเลบากล่าวในการแถลงข่าว
อย่างไรก็ดี นายลาฟรอฟกล่าวว่า ประธานาธิบดีวลาดิเมียร์ ปูติน ผู้นำรัสเซีย เปิดกว้างในการพบปะกับประธานาธิบดีโวโลดิเมียร์ เซเลนสกี ผู้นำยูเครน
“ท่านประธานาธิบดีปูตินไม่ปฏิเสธที่จะพบกับคุณเซเลนสกี แต่ก่อนที่สิ่งนี้จะเกิดขึ้นได้ เราจำเป็นจะต้องมีการเตรียมการเบื้องต้นก่อน” นายลาฟรอฟกล่าวในการแถลงข่าวร่วมกับนายคูเลบา